2017. gada 12. decembrī Noteikumi Nr. 728

Rīgā (prot. Nr. 61 20. §)

**Grozījumi Ministru kabineta 2011. gada 15. marta noteikumos Nr. 188 "Noteikumi par kārtību, kādā biedrības ierakstāmas jaunatnes organizāciju sarakstā, un sarakstā iekļaujamām ziņām"**

Izdoti saskaņā ar

Jaunatnes likuma 6. panta otro daļu

1. Izdarīt Ministru kabineta 2011. gada 15. marta noteikumos Nr. 188 "Noteikumi par kārtību, kādā biedrības ierakstāmas jaunatnes organizāciju sarakstā, un sarakstā iekļaujamām ziņām" (Latvijas Vēstnesis, 2011, 44. nr.) šādus grozījumus:

1.1. aizstāt 5. punktā vārdus "elektroniskā pasta adresi" ar vārdiem "oficiālo elektronisko adresi";

1.2. aizstāt 9. un 12. punktā vārdus "nosūta pa pastu uz iesniegumā norādīto biedrības juridisko adresi" ar vārdiem "nosūta biedrībai rakstveidā";

1.3. aizstāt 17.11. apakšpunktā vārdu "e-pasts" ar vārdiem "oficiālā elektroniskā adrese";

1.4. aizstāt 18. punktā vārdus "oficiālo elektroniskā pasta adresi" ar vārdiem "oficiālo elektronisko adresi";

1.5. aizstāt 22. punktā vārdus "nosūta pa pastu uz iesniegumā norādīto biedrības juridisko adresi" ar vārdiem "nosūta biedrībai rakstveidā";

1.6. aizstāt pielikumā vārdus "Biedrības e-pasta adrese" ar vārdiem "Biedrības oficiālā elektroniskā adrese".

2. Šo noteikumu 1.2., 1.3., 1.5. un 1.6. apakšpunkts stājas spēkā 2020. gada 1. janvārī.

3. Noteikumi stājas spēkā 2018. gada 1. jūnijā.

Ministru prezidents Māris Kučinskis

Izglītības un zinātnes ministrs Kārlis Šadurskis